Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 35

9. Memoriter: 3-4 szabadon választott vers, 1-2 találós kérdés, népi gyermekjáték. A hangsúly a készség- és képességfejlesztésre helyezõdik. Témakör Beszédkészség, szóbeli szövegek alkotása és megértése Óraszám: folyamatos ALTÉMÁK CÍMEI Helyes beszédlégzés, gondos hangképzés, megfelelõ hangoztatás. A hangkapcsolatok helyes ejtése, idõtartama. A mondat és szövegfonetikai eszközök szerepe. Szókincsfejlesztés. Rövid szövegek alkotása és megértése. Udvarias szokások a felnõttekkel és kortársakkal való érintkezésben. TEVÉKENYSÉGEK Légzéstechnikai, hangadási gyakorlatok: szavak, szószerkezetek, mondatok, mondókák utánmondása. A hangkapcsolatok helyes ejtése, a mondatok helyes hanglejtése, a hangsúly és a hangerõ változtatása. Idõtartam-gyakorlatok: a hangok idõtartamának érzékeltetése a szavakban. A mondat- és szövegfonetikai eszközök alkalmazása a beszédben és hangos olvasáskor. Tárgykörös szógyûjtés, a szavak értelmezése, jelentésük pontosítása szövegösszefüggésben. Rokon értelmû és ellentétes jelentésû szavak gyûjtése, felhasználása mondatalkotás, hiányos szöveg kiegészítése kapcsán. Beszélgetés adott vagy választott témáról különbözõ beszédhelyzetekben. A beszélõ szándékának érzékeltetése kijelentõ, kérdõ, felkiáltó, felszólító és óhajtó mondatokkal a közlési célnak és szándéknak megfelelõen. Törekvés a kifejezõ és mások számára érthetõ beszédre. A szóhasználat, a kiejtés, testbeszéd összehangolása a kifejezendõ tartalommal. A beszélgetõtárshoz igazodó helyes nyelvi formák alkalmazása, udvarias nyelvhasználat. A nyelvi kommunikáció pontosabbá, kifejezõbbé tétele nem nyelvi kommunikációs eszközökkel. Aktív részvétel páros, csoportos kommunikációs helyzetekben. Szituációs játékok (könyvtári kölcsönzés, telefonálás, vásárlás, érdeklõdés az iskoláról ...) a kulturált nyelvi viselkedés gyakorlására. Szógyûjtés (adott témákhoz képrõl, képsorról), szószerkezetek alkotása, mondatalkotás (eseményképrõl), két-három mondatos szóbeli szöveg alkotása (közös vagy saját élményrõl). Szóbeli beszámoló 4-5 mondatban a feldolgozott olvasmányról. A tartalom részletezõ és szûkített elmondása az értelem megtartásával. Vázlatkészítés tanítói segítséggel az olvasott mûvekrõl. Olvasott vagy hallott mese befejezése (szóban, írásban) az elõzményeknek megfelelõen. A kívánt mondatfajták alkalmazása. Szövegkorrigálás szócserével, mondatbõvítéssel, a felesleges részek elhagyásával. Az egyéni stílus alakítása. Némán olvasott szöveg szóbeli reprodukálása 4-5 mondatban. A mindennapi élmények, az olvasottak felidézése, a mondanivaló szóban történõ érzékletes megfogalmazása, elmondása. Néhány mondatos szöveg alkotása. A véleményalkotás gyakorlása. Részvétel a tanulócsoportban folyó beszélgetésben és vitában. Saját vélemény megfogalmazása. A vitakultúra fejlesztése. Ismert szövegek megjelenítése dramatikus játékkal (bábjáték, árnyjáték, némajáték, helyzetgyakorlatok). Memoriterek ismerete – versmondás. Témakör Olvasás, írott szöveg megértése Óraszám: 148 óra ALTÉMÁK CÍMEI Hangos és néma olvasás. A helyes hangsúlyozás és hanglejtés. A szünettartás és a ritmus. Folyamatos, szöveghû, értõ olvasás. TEVÉKENYSÉGEK A hangos és a néma olvasás gyakorlása. Szavak, szószerkezetek, mondatok olvasása a hangsúlyoknak megfelelõen. Szünettartás a mondaton belül és a mondatok között. Helyes hanglejtés gyakorlása kijelentõ és kérdõ mondatokban. A kiejtéstõl eltérõ hangkapcsolatok helyes olvasása. A sorvégi átmenetek megszakítás nélküli olvasása. Toldalékos szavak kiolvasásának gyakorlása. A pontos olvasás gyakorlása: a betûtévesztés, betûkihagyás, újrakezdés, mást olvasás elkerülése. Hangos olvasás elõzetes felkészülés után. A természetes beszéd tempójához közelítõ hangos olvasás gyakorlása. Olvasmányok, szövegek szerepek szerinti olvasása. A mû témájának, eseményeinek, helyszínének, szereplõinek megállapítása (válogató olvasás, feleletválasztás). A szereplõk cselekedeteinek értékelése, tetteik alapján következtetés jellemvonásaikra. Az események tömör összefoglalása, lényegkiemelés. A cím és a tartalom közötti kapcsolat megfigyeltetése, címadási gyakorlatok. Az olvasott mûvek szóhasználatának megfigyeltetése, az ismeretlen szavak, kifejezések értelmezése szemléltetéssel, magyarázattal, lexikonok, szótárak segítségével. A verses forma felismertetése, a ritmus jelzése tapssal. ISMERETEK A vers és próza megkülönböztetése. A felismerés és a megnevezés szintjén: ritmus, ismétlõdés. 6-8 szabadon választott vers, 2-3 találós kérdés, népi gyermekjáték. Témakör Írásbeli szövegek alkotása, íráskép, helyesírás Óraszám: 77 óra ALTÉMÁK CÍMEI Betûismeret és -kapcsolás. Írásszokások, egyéni sajátosságok. Az eszközszintû íráshasználat alapozása, fokozatos begyakorlása. TEVÉKENYSÉGEK A betûismeret megerõsítése. Betûalakítások, betûkapcsolások gyakorlása. Szavak, szószerkezetek, kéthárom rövid mondat leírása másolással, tollbamondással és emlékezetbõl. Válogató másolás és önálló írás. Szóalkotás betûhalmazból, analógiás szósorok, szógyûjtés, rendszerezés. Mondatalkotás, mondatbõvítés, átalakítás, kérdésekre válaszok megfogalmazása. Az írásmunka kiegészítése rajzzal. Néhány mondat összekapcsolásával szövegalkotás. Különbözõ szövegminták megfigyelése szövegszerkesztési szempontból, figyelve a formai követelményekre. Két-három mondatos írásbeli szöveg létrehozásának gyakorlása (kérdésekre válaszolva, önállóan). Helyes írásszokások megszilárdítása: testtartás, írószerfogás. Az írásmunka gazdaságos és esztétikus elrendezésének, önellenõrzési, javítási módoknak a gyakorlása. Áttérés a tollal való írásra, a tollal való írás gyakorlása. A hangok idõtartamának helyes jelölése, az elválasztás egyszerûbb esetei, a kiejtés szerinti írásmód, a j hang jelölése ismert szavakban – változatos feladattípusok megoldásával. Az írásfejlesztés és a gondolkodásfejlesztés összefüggése. Témakör A tanulási képesség fejlesztése, könyv- és könyvtárhasználat Óraszám: folyamatos ALTÉMÁK CÍMEI A kép és a szöveg kapcsolata. A könyvtárhasználat alapvetõ szabályai. A könyvek jellemzõ adatai. Gyermekújságok jellemzõi. TEVÉKENYSÉGEK Szövegekben a kép és a szöveg együttes értelmezésének gyakorlása. Könyvek keresésének gyakorlása a könyvtári szabadpolcokon szerzõ és cím szerint. Témakör Ismeretek az anyanyelvrõl Óraszám: 37 óra ALTÉMÁK CÍMEI A beszéd/írás részei: szöveg, mondat, szó, hang és betû. A magyar ábécé, a betûrend, a magán- és mássalhangzók megkülönböztetése. Az idõtartam jelölése: rövid és hosszú hangok. A szótagolás és az elválasztás. A kiejtés szerinti és a kiejtéstõl eltérõ szóképû szavak. A j hang kétféle jelölése. A szavak szerkezete. A szótõ és a toldalék. TEVÉKENYSÉGEK A nyelv elemeinek felismerése, megkülönböztetése, megnevezése (szöveg, mondat, szó, hang és betû). A magyar ábécé. A betûk rendje. A betûrendbe sorolás szabályai. A társak nevének ábécérendbe állítása. A magánhangzók és a mássalhangzók felismerése. A hosszú és rövid magánhangzók. A mássalhangzók: egyjegyûek, kétjegyûek, háromjegyûek, rövid és hosszú mássalhangzók. A magán- és mássalhangzók idõtartamának jelölése (a helyes kiejtés, a beszédhallás és a helyesírás együttes tanításával). Szótagolás és helyesírás. Egyszerû szavak elválasztása, az elválasztás néhány esete, törekvés ezek megfelelõ alkalmazására. A kiejtés és a szóelemzés elvének alkalmazása a toldalékos és az összetett szavak helyesírásában, néhány alapvetõ helyesírási szabály megismerése. Az aktív és passzív szókincs folyamatos bõvítése, szókincsgyakorlatok. A szavak alakja: a szótõ és a toldalékok megkülönböztetése. Néhány toldalék (-ban, -ben; -ba, -be; -ból, -bõl) felismerése. Közmondások, szólások átvitt jelentésének magyarázata, értelmezése. Jelentések megadása saját szavaikkal. A j hang kétféle jelölése. A hagyomány elvének érvényesítése, a ly írása közismert szavakban. A kijelentõ, kérdõ mondatok felismerése, gyakorlása. A mondatfajták (kijelentõ, kérdõ) tartalmi elemzése, a beszédszándék érvényesülése. A mondatkezdõ nagybetû és a mondatzáró írásjelek (pont, kérdõjel) helyes jelölése. ISMERETEK A felismerés és a megnevezés szintjén: Kijelentõ, kérdõ mondat. Szótõ és toldalék. Egyszerû szó, összetett szó. Szótag, hang, betû. Magánhangzó, mássalhangzó. Témakör Ismeretek az irodalomról Óraszám: folyamatosan beépül az olvasás, írott szöveg megértése óraszámába ALTÉMÁK CÍMEI Népköltészeti és mûköltészeti alkotások a klasszikus és kortárs hazai, határon túli, külföldi irodalomból. Népmesék, népköltések, találós kérdések, népi játékok. Irodalmi mesék. Történetek a mindennapi életbõl. A cím és tartalom viszonya. A zeneiség eszközei a versben. TEVÉKENYSÉGEK A mû témájának, eseményeinek, helyszínének, szereplõinek megállapítása (válogató olvasás, feleletválasztás). A szereplõk cselekedeteinek értékelése, tetteik alapján következtetés jellemvonásaikra. Az események tömör összefoglalása, lényegkiemelés. A cím és a tartalom közötti kapcsolat megfigyeltetése, címadási gyakorlatok. Az olvasott mûvek szóhasználatának megfigyeltetése, az ismeretlen szavak, kifejezések értelmezése szemléltetéssel, magyarázattal, lexikonok, szótárak segítségével. A verses forma felismertetése, a ritmus jelzése tapssal. ISMERETEK A vers és próza megkülönböztetése. A felismerés és a megnevezés szintjén: ritmus, ismétlõdés. 6-8 szabadon választott vers, 2-3 találós kérdés, népi gyermekjáték. Témakör Az ítélõképesség, az erkölcsi, esztétikai és történeti érzék fejlesztése; társadalmi ismeretek Óraszám: folyamatosan beépül az olvasás, írott szöveg megértése óraszámába ALTÉMÁK CÍMEI Az esztétikai nézõpont megalapozása. A barátok, baráti kör, az iskolai és egyéb kisebb közösségek. A rászorulók segítése. A lakóhely természeti értékei. TEVÉKENYSÉGEK A szép megtapasztalása a természeti környezetben, a mindennapi élet tárgyaiban. Felnõttek és gyerekek közötti társas kapcsolatok gyakorlása. Kapcsolatfelvétel (köszönés, megszólítás) családtagokkal, ismerõsökkel, gyerekekkel. Részvétel a mindennapi élet különbözõ helyzeteit felidézõ szerepjátékokban. Viselkedési és illemszabályok gyakorlása. Baráti, családi és egyéb kapcsolatok ábrázolásának megfigyelése az olvasmányokban, véleményalkotás a szereplõk viselkedésérõl. Beszélgetés az iskolai életrõl, az osztályközösségrõl. A tanuló saját iskolai és osztályközösségének jellemzése, a tagok viszonya a közösséghez. Iskolai ünnepségek. Kapcsolatok, viszonyok felismerése és jellemzése a tanulókat körülvevõ emberi környezetben. Beszélgetések a következõ kérdésekrõl: Miben vagyok másokhoz hasonló, miben különbözöm másoktól? Milyen szeretnék lenni? Konfliktusok megfigyelése és megbeszélése a baráti, iskolai, osztály- és egyéb gyermekközösségekben. Beszélgetés arról, miért van szükség szabályokra? Konfliktushelyzetek gyermek és felnõtt között szituációs játékokkal. Ismerkedés a természeti környezettel. Közös kirándulások a lakóhely környékén. MAGYAR NYELV ÉS IRODALOM

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes